Konceptualne osnove psiholoških disciplina
Način bodovanja predispitnih i ispitnih aktivnosti
Raspodela bodova 
	Predispitna/ispitna aktivnost
	Maks. br. bodova

	Prisustvo na nastavi
	6

	Aktivnost u toku predavanja
	12

	Usmena prezentacija samostalno formulisane teme
	50

	Prisustvo i aktivnost na studentskim prezentacijama 
	2

	Ispit koji se sastoji od 6 zadataka, odnosno pitanja
	30

	UKUPNO
	100


Smernice za izradu prezentacije

Očekuje se da doktorant nakon odslušanih predavanja samostalno odabere i formuliše temu iz oblasti svog interesovanja koju će usmeno predstaviti. Tema treba da se predstavi u svetlu konceptualnih dilema ili problema o kojima se diskutovalo na predavanjima. Kroz prezentaciju teme, student treba da prikaže u kojoj meri se određena konceptualna dilema reflektuje u konkretnoj oblasti. Na primer, istraživački problem kojim se student bavi može da se predstavi u svetlu etičnosti različitih metoda prikupljanja podataka, u kontekstu razlika između psihološke prakse i istraživačkog (eksperimentalnog) pristupa problemu ili u svetlu pitanja da li psihologija može da odgovori na postavljena pitanja ako se ne posmatra kao interdisciplinarno čvorište. Oslanjajući se na literaturu, student treba da prikaže trenutno stanje u vezi sa odabranom temom, dominantna teorijska stanovišta i/ili relevantne empirijske rezultate, ali i da ponudi ličnu ocenu stanja i perspektive razvoja oblasti u kontekstu odabranu konceptualnu dilemu.

Prezentacija bez diskusije treba da traje 20 minuta. 

Nakon prezentacije, nastavnici i studenti postavljaju pitanja kandidatu, daju komentare i vode diskusiju o prezentovanoj temi.

Ocenjivaće se sledeći aspekti prezentacije:

1. Reprezentativnost, odnosno relevantnost teme kao ilustracije odabrane konceptualne dileme. Ocenjuje se da li je tema koju je student formulisao dobar reprezent koncepta ili konceptualne dileme kao i u kojoj meri je student jasno to argumentovao kroz značaj konceptualne dileme za dalji razvoj oblasti o kojoj student govori.
2. Jasnoća u izlaganju, kvalitet strukture izlaganja i fokusiranost na temu. Ocenjuje se veština studenta da jasno artikuliše na koje pitanje je usmerena njegova prezentacija, da obrazloži na osnovu čega je formulisao to pitanje kao i da se tokom prezentacije rukovodi ovim pitanjem. Studenta treba da skladno i smisleno razvija ideju koju predstavlja, bilo od opšteg ka specifičnom ili obrnuto.
3. Teorijska zasnovanost predstavljenog problema. Ocenjuje se stepen i način na koji se student oslanja na različita teorijska stanovišta prepoznata u relevantnoj literaturi i na rezultate empirijskih istraživanja nalaze koji na različite načine doprinose i održavanju i eventualnom razrešenju konceptualne protivurečnosti koja je u osnovi odabrane teme.
4. Praktične implikacije predstavljenog konceptualnog problema i njegovog razrešenja na rad psihologa, bilo da je u pitanju razvoj teorijskih modela, sprovođenje istraživanja ili psihološka praksa. Poželjno je ponuditi i šire društvene implikacije konceptualne dileme. Ocenjuje se veština studenta da na osnovu aktuelnog stanja koncepta, iznetih konceptualnih dilema, aktuelnih teorijskih stajališta ili empirijskih nalaza samostalno i kritički izvede zaključke o mogućim smernicama razvoja oblasti uzimajući u obzir specifičan naučni, uže stručni i širi društveni okvir, kada je to moguće. 
5. Formalni aspekti prezentacije koji se tiču izgleda, čitljivosti, razumljivosti, poštovanja vremenskih ograničenja i sl. Ocenjuje se konciznost sadržaja prezentacije, ali veština studenta da podstakne i održi pažnju slušalaca.
Smernice za pripremu ispita

Ispit se sastoji od 6 pitanja, odnosno zadataka koje zadaje svaki nastavnik. Ispit se polaže u pismenoj formi u ispitnom roku. U zavisnosti od konkretnog pitanja ili zadatka, studenti odgovor pišu na ispitu ili ga dostavljaju u elektronskoj formi pre samog ispita. Ukoliko nije drugačije opisano na veb stranici kursa, student se za ispit priprema koristeći literaturu koju je dostavio nastavnik i odgovara na pitanje koje dobija na samom ispitu. 
